Celoštátna súťažná prehliadka folklórnych skupín Nositelia tradícií 2012

	Dolná Súča, obec ležiaca v malebnom venci okolitých hôr s dominujúcim vápencovým Krásinom, majestátne sa vypínajúcim nad obcou, ktorá sa nachádza v oblasti bohatej na kultúrny život a tradície a kde sa hovorí: „Čo Súčan – to muzikant, tanečník či spevák“, bola v sobotu 27. októbra 2012 dejiskom Celoštátnej súťažnej prehliadky folklórnych skupín Nositelia tradícií 2012.  
	Záštitu nad podujatím, ktorého hlavnými organizátormi boli Národné osvetové centrum, Trenčiansky samosprávny kraj, Trenčianske osvetové stredisko, Obec Dolná Súča, prevzal predseda Trenčianskeho samosprávneho kraja MUDr. Pavol Sedláček, MPH.
	Vyhlasovateľ súťaže (NOC) si kládlo za cieľ predstaviť výsledky práce folklórnych skupín – do roku 2000 pomenovaných ako „dedinské“ – smerujúce k oživovaniu miestnych tradícií a k ich opätovnému uvádzaniu do života „dedinského“ spoločenstva so súčasným vyhľadávaním a rekonštruovaním neznámych, alebo menej známych folklórnych tradícií a ich tvorivé spracovanie do scénických výstupov. 
	Sobotňajšie podujatie bolo venované aj pamiatke zosnulého Jozefa Majerčíka, ktorý inicioval a realizoval hnutie Nositelia tradícií, zamerané na uchovávanie, ochranu a rozvoj tradičnej ľudovej kultúry.
	Prvý ročník súťaže Nositelia tradícií sa uskutočnil v Žiline v roku 1979. Nasledovalo ďalších 11 ročníkov. Súťaž má trojročnú periodicitu. 
	V tomto ročníku sa zúčastnilo 16 folklórnych skupín z ôsmich krajov. Domáci Trenčiansky kraj reprezentovali folklórne skupiny Kýčer Turá Lúka a Lubená Poluvsie. Dolná Súča privítala folklórne skupiny z ostatných krajov: za Trnavský kraj súťažili Gbelan Gbely, Šulekovo Hlohovec, Nitriansky kraj zastupovali Jaročan Jarok, Tradícia Dražovce, Žilinský kraj reprezentovali Javorníček Hvozdnica, Podhradie s Podhradskou muzikou, Bratislavský kraj zastupovala Slnečnica – Sunečník Gajary, Banskobystrický kraj reprezentovali Dobrona Dobrá Niva, Čierťaž Nemecká, Bažalička Plachtince-Príbelce, za Košický kraj sa predstavili Stromíš Vlachovo, Vinica, o. z., Košice-Myslava a Prešovský kraj reprezentovali Raslavičan Raslavice a Kudzeľ Dlhé nad Cirochou.
	Súťaž sa uskutočnila v sobotu v dvoch súťažných blokoch. 
A keďže festivaly nie sú len o súťažení, ale aj o vzájomnom spoznaní sa, počas odborného seminára sa folklórne skupiny bavili navzájom spolu s domácou dychovou hudbou Krásinka v programe Bavíme sa.
	Súťažnú prehliadku folklórnych skupín Nositelia tradícií 2012 hodnotila odborná porota v zložení:
Predseda poroty: prof. PhDr. Oskár Elschek, DrSc. – hudobný vedec
Členovia poroty: 
PhDr. Stanislav Dúžek, CSc. – etnochoreológ, vedecký pracovník
PaedDr. Angela Vargicová – speváčka, pedagogička
Mgr. art. Pavol Bútor – tanečník, choreograf, odborný pracovník NOC
Mgr. Petra Klobušická, PhD. – etnologička, projektová manažérka NOC 
Mgr. art. Štefan Zima – tanečník, choreograf, odborný pracovník NOC
Ing. Štefan Mráz – tanečník, dlhoročný prezident FF Východná.

	Porota rozdelila všetkých účinkujúcich do troch pásiem – zlatého, strieborného            a bronzového. Titul Laureát festivalu udelila folklórnej skupine Raslavičan z Raslavíc a folklórnej skupine Dobrona z Dobrej Nivy.

VYHODNOTENIE

LAUREÁT „NOSITELIA TRADÍCIÍ 2012“
FSk Raslavičan Raslavice 			V Bardijove za vojačka me vžali		
FSk Dobrona Dobrá Niva 			Rozprávanie o bolesti				

Zlaté pásmo:					NÁZOV SÚŤAŽNÉHO PROGRAMU
FSk Raslavičan Raslavice 			V Bardijove za vojačka me vžali		
FSk Dobrona Dobrá Niva 			Rozprávanie o bolesti				
FSk Bažalička Plachtince-Príbelce 		Už sa Fašang kráti				
FSk Vinica o. z. Košice-Myslava 		Čepiny							
Strieborné pásmo:				NÁZOV SÚŤAŽNÉHO PROGRAMU
FSk Javorníček Hvozdnica 			Vohľady na bačovoch				
FSk Šulekovo Hlohovec			Už sme žitko zežali				
FSk Lubená Poluvsie 				Svetom za novým letom			
FSk Tradícia Dražovce 			Keť som ja bíval richtárom			
FSk Čierťaž Nemecká 			Vádzaňia					
FSk Kudzeľ Dlhé nad Cirochou		Kudzeľná chiža				
FSk Stromíš Vlachovo 			Priadky u Šafárov 				
FSk Kýčer Turá Lúka 			Veselo pri muzike				
FSk Gbelan Gbely 				Stavanie mája 				
FSk Podhradie a Podhradská muzika		Jarmok						
Bronzové pásmo:				NÁZOV SÚŤAŽNÉHO PROGRAMU
FSk Jaročan Jarok 				Pri muzike					
FSk Slnečnica – Sunečník 			Poslední putňa hrozna – vinobraní		

Ocenenia – folklórne skupiny:		DIPLOM
FSk Kýčer Turá Lúka				za dlhodobé udržiavanie kopaničárskej hudby
FSk Bažalička Plachtince-Príbelce		za výnimočné udržiavanie krojovej tradície
FSk Vinic,a o. z., Košice-Myslava		za výnimočné udržiavanie krojovej tradície

Ocenenia – osobnosti: 			DIPLOM
Anton Kontura			za vynikajúcu organizačnú a umeleckú prácu 
(FSk Raslavičan Raslavice)			vo folklórnej skupine

Mgr. Juraj Kováč				za dlhoročnú zberateľskú prácu a propagovanie
(FSk Stromíš Vlachovo)				miestnej tradície

Mgr. Juraj Matiaš				za dlhoročnú zberateľskú prácu a propagovanie (FSk Bažalička Plachtince-Príbelce)		miestnej tradície

Mgr. Oľga Mičková				za dlhoročnú zberateľskú prácu a propagovanie (FSk Šulekovo Hlohovec)				miestnej tradície

Margita Rohlíčková				za dlhoročnú zberateľskú prácu a propagovanie 
(FSk Slnečnica – Sunečník Gajary)			miestnej tradície

Ing. Miroslava Zaujcová			za dlhoročnú zberateľskú prácu a propagovanie (FSk Tradícia Dražovce)				miestnej tradície